24-års-reglen

Ifølge udlændingeloven skal en række krav være opfyldt for at opnå ægtefællesammenføring i Danmark. Af de krav, der stilles fælles til begge ægtefælder, gælder særligt 24-års-reglen og integrationskravet.

24-års-reglen indebærer, at den herboende og den udenlandske ægtefælle begge skal være fyldt mindst 24 år.

Integrationskravet opstiller en række krav om uddannelse, arbejde og sprogkundskaber til begge ansøgere.

24-års-reglen blev indført af den tidligere VK-regering i 2002.

Kilde: Udlændinge- og Integrationsministeriet